**Δελτίο Τύπου**

Της Επιτροπής για την παρακολούθηση του Προγράμματος

Διαχείρισης Αδέσποτων ζώων του Δήμου Λαμιέων

05/10/2015

Την Δευτέρα 5 Οκτωβρίου 2015 στα γραφεία της Κοινωφελούς Επιχείρησης διεξήχθη συνεδρίαση της Επιτροπής για την παρακολούθηση του Προγράμματος Διαχείρισης των Αδέσποτων Ζώων στον Δήμο Λαμιέων

με αποκλειστικό θέμα την από 14/1/2015 αποτίμηση της λειτουργίας του Κέντρου Περίθαλψης Αδέσποτων Ζώων (ΚΠΑΖ) που λειτουργεί ο Δήμος Λαμιέων.

Από τα αναλυτικά στοιχεία που παρέδωσε στην Επιτροπή η Κτηνίατρος Κα Αντωνακάκη Μαριάννα, επισημαίνονται τα παρακάτω:

1.Παρατηρείται ανησυχητικά μεγάλη αύξηση του αριθμού των εγκαταλελειμμένων ενήλικων αδέσποτων σκυλιών στον δήμο Λαμιέων

2.Εχουν αυξηθεί υπέρμετρα οι περισυλλογές νεογέννητων κουταβιών πεταμένων σε κάδους απορριμμάτων από ασυνείδητους συνδημότες μας

3.Οι εγκαταστάσεις του Κέντρου Περίθαλψης Αδέσποτων Ζώων δεν είναι ικανές για την φιλοξενία και περίθαλψη τόσο μεγάλου αριθμού ζώων και ιδιαίτερα νεογέννητων κουταβιών που χρειάζονται ιδιαίτερες συνθήκες

4.Λόγω γραφειοκρατικών δυσλειτουργιών δεν εξασφαλίσθηκε έγκαιρα η προμήθεια του απαραίτητου Ιατρικού και Φαρμακευτικού υλικού για την αντιμετώπιση των ασθενειών των ζώων ,τον προληπτικό τους εμβολιασμό και την τήρηση του χρονοδιαγράμματος των στειρώσεων

Συνεπεία όλων των ανωτέρω παρατηρήθηκε **πολύ μεγάλη θνησιμότητα ζώων** ιδιαίτερα νεογέννητων κουταβιών, κάτι που θα πρέπει άμεσα και χωρίς καθυστέρηση να αντιμετωπιστεί.

Η Επιτροπή προτείνει στον Δήμο Λαμιέων:

-Να διενεργήσει άμεσα συστάσεις στους δημότες ώστε να μην εγκαταλείπουν τα ζώα τους και να εφαρμόζουν απαράκλητα την νομοθεσία (τσιπ, βιβλιάρια υγείας κλπ) για να περιοριστεί ο αριθμός των εισερχόμενων ζώων στο ΚΠΑΖ

-Να υπάρξει ενημερωτική καμπάνια για την στείρωση όλων των κατοικίδιων στον Δήμο Λαμιέων, ώστε να μην πετιούνται τα νεογέννητα σαν να είναι αντικείμενα

-Να σταματήσουν οι περισυλλογές για έναν μήνα (εκτός τραυματισμένων και ασθενών ζώων) για να ολοκληρωθεί το πρόγραμμα στείρωσης των ήδη υπαρχόντων ζώων στο ΚΠΑΖ

-Να υλοποιηθούν οι προτάσεις που έχουν κατατεθεί εγγράφως από την Επιτροπή για την βελτίωση των εγκαταστάσεων-υποδομών του ΚΠΑΖ

-Να προγραμματιστούν από τώρα οι διαδικασίες για την εύρυθμη λειτουργία του ΚΠΑΖ το 2016 (φάρμακα, συμβάσεις, αναλώσιμα, τροφές, ιατρικό και φαρμακευτικό υλικό) ώστε να μην παρατηρηθούν και πάλι τα φετινά φαινόμενα

-Να ενεργοποιηθεί άμεσα το τριμερές κλιμάκιο Δήμου-Αστυνομίας και Φιλοζωικού για τον έλεγχο της τήρησης της νομοθεσίας όσον αφορά το τσιπάρισμα των δεσποζόμενων ζώων

-Να κληθούν εκ νέου οι ευπαθείς ομάδες πληθυσμού για να τσιπαριστούν τα σκυλιά τους με δαπάνη του δήμου (δωρεάν)

-Να αποταθεί πρόσκληση σε Εθελοντές Κτηνιάτρους για να γίνουν άμεσα όσο το δυνατόν περισσότερες στειρώσεις αδέσποτων ζώων.

Αναλυτικά τα στοιχεία για το Κέντρο Περίθαλψης Αδέσποτων Ζώων για το διάστημα από 14/1/2015 έως 5/10/2015:

Ζώα που παρέλαβε στις 14/1/2015 η Κτηνίατρος: **237**

Ζώα που υπάρχουν στο ΚΠΑΖ στις 5/10/2015 : **246**

Στο παραπάνω χρονικό διάστημα έγιναν:

Περισυλλογές: **456**

Εμβολιασμοί:**670**

Χειρουργικές επεμβάσεις:**159**

Ανοίχτηκαν νέες καρτέλες ζώων : **237**

Υιοθεσίες: **117**

Επανεντάξεις: **76**

Φιλοξενίες:**28**

Θάνατοι ζώων:

Ηλικίας ενός μηνός και άνω:**120**

Νεογέννητα:**106**

Τα μέλη της Επιτροπής:

Μώρης Δημήτριος-Δημοτικός Σύμβουλος

Μπαρτσιώκα Αγγέλα-Πρόεδρος του Φιλοζωικού Συλλόγου Φθιώτιδας

Στασινός Παναγιώτης-Μέλος του Φιλοζωικού Συλλόγου Φθιώτιδας

Αντωνακάκη Μαριάννα-Κτηνίατρος

Καραγιάννης Σπύρος- Εκπαιδευτής Ζώων